kardosdrur/scandi-wiki huggingface dataset:
CoCo Lee

CoCo Lee (kinesisk:李玟 Li Wen) (født 17. januar 1975 i Hong Kong, død 5. juli 2023) var en kinesisk popsanger. Hun gjorde Maria Montells "And so the story goes" kendt i Østen med den mandarinkinesiske version af sangen: Di-Da-Di.

Diskografi

Albums 
 juni 1994 Love From Now On
 december 1994 Promise Me
 juni 1995 Brave Enough to Love
 september 1996 Woman In Love
 december 1995 You're in my heart concert (live)
 August 1996 Beloved collection (best of)
 maj 1997 Dance with the wind (remix)
 juni 1996 CoCo (CoCo Lee album)|CoCo
 november 1996 CoCo's Party
 juni 1997 Sincere
 december 1996 CoCo – Kantonesisk album
 januar 1998 DiDaDi (HMV Music Chart: #1)
 25. juni 1998 Sunny Day – Engelsk
 december 1998 Million fans concert (live)
 25. maj 1999 Today Until Forever
 21. oktober 1999 Just No Other Way – Engelsk debut album; #1 on HMV Music Chart
 28. januar 2000 The best of my love (best of)
 21. august 2000 True Lover, You and Me
 12. oktober 2001 Promise
 18. juni 2002 D.Is.CoCo (remix)
 25. marts 2005 Exposed – Engelsk album; #1 on HMV Music Chart
 22. september 2006 Just Want You – #1 on HMV Music Chart
 25. maj 2008 1994-2008 best collection (best of)
 14. August 2009 East to west
 24. februar 2012 Ultimate Coco
 31. maj 2013 Illuminate

Singles 
 Di-Da-Di
 Take a Chance on Love
 Do You Want My Love
 Before I Fall In Love
 Can't Get Over featuring Kelly Price
 Wherever You Go
 A Love Before Time (Engelsk og Mandarin version til soundtracket fra Crouching Tiger, Hidden Dragon)
 Reflections
 No Doubt featuring Blaaze
 All Around The World
 Love At 85 °C
 So Good
 Hip-Hop Tonight
 The Ninth Night
 Dangerous Lover
 BYOB
 Party time
 Turn
 Si Hai
 I Just Wanna Marry U
 18

Referencer

Eksterne henvisninger 
 http://www.cocolee.com
 http://www.cocofans.com
 http://www.cocolee.net/profile/biography-e.html 
 http://www.cocolee.net/profile/achievement-e.html
 Official site
 Miss Teen Chinatown 1991 profile at San Francisco Chinatown web site
 Coco Lee Interview
 Coco Lee's Lyrics and Pinyin Translation 
 Coco Lee & Alex To live in Mountain View,CA September 23,2007
 Di-Da-Di
 

Personer fra Kina
Sangere fra Kina
Sarah Wayne Callies

Sarah Wayne Callies (født Sarah Anne Callies den 1. juni 1977 i La Grange, Illinois) er en amerikansk skuespillerinde, bedst kendt for sin rolle som Sara Tancredi i Prison Break. Hun spillede også sammen med Lost-stjernen Josh Holloway i 2007-gyseren Whisper.

Filmografi

Film 
 The Celestine Prophecy som Marjorie (2006)
 Whisper som Roxanne (2007)

Tv 
 Queens Supreme som Kate O'Malley (2003)
 Law & Order: Special Victims Unit som Jenny Rochester (2003)
 Dragnet som Kathryn Randall (2003)
 Tarzan som Jane Porter (2003)
 The Secret Service som Laura Kelly (2004)
 Numb3rs som Kim Hall (2005)
 Prison Break som Sara Tancredi (2005-2007)
 The Walking Dead som Lori Grimes (2010-2011)

Fodnoter

Eksterne henvisninger 

 
 Sarah Wayne Callies talks to theTVaddict.com
 Sarah Wayne Callies  at Short Bio 
 Save The Good Doctor 
 Save-Sara-Tancredi.org 
 Sarah Wayne Callies' biografi 

Skuespillere fra Illinois
Tv-skuespillere fra USA
Vivian Wu

Vivian Wu (鄔君梅, pinyin: Wū Jūnméi) (født 5. februar 1966 i Shanghai) er en kinesiskfødt amerikansk skuespiller. 

Wu blev kåret som en af verdens smukkeste kvinder i 1990 af People Magazine.

Hun har haft en af hovedrollerne i den danske film Kinamand.

Filmografi 
 Shanghai Red (2006)
 Eve and the Fire Horse (2005)
 Kinamand (2005) 
 Mei ren yi jiu (2004)
 Encrypt (2003)
 Roses Are Red (2000)
 Dinner Rush (2000)
 8½ Women (1999) 
 Blindness (1998)
 The Legend of Pig Eye (1998) 
 The Soong Sisters (1997) – Soong May-ling
 The Pillow Book (1996) – Nagiko
 Woman Rose (1996) 
 Vanishing Son (TV) (1994)
 The Joy Luck Club (1993)
 Teenage Mutant Ninja Turtles III (1993) – Mitsu
 Heaven & Earth (1993) 
 The Guyver (1991) – Mizuki Segawa
 Shadow of China (1990)
 Iron & Silk (1990)
 Den sidste kejser (1987) – Wen Hsiu

Referencer

Eksterne henvisninger 
 Vivian Wus blog
 

Personer fra Kina
Skuespillere fra Kina
Joan Chen

Joan Chen (Kin:陳沖 pinyin:Chén Chōng) (født 26. april 1961 i Shanghai) er en kinesisk-amerikansk skuespiller, filminstruktør, manuskriptforfatter og filmproducer, som har haft sin karriere både i Kina og i Vesten.
Hun er blandt andet for sine roller i filmen Den sidste kejser, Himmel og jord og i tv-serien Twin Peaks

Eksterne henvisninger 

 

Skuespillere fra Kina
Skuespillere fra USA
Filminstruktører fra Kina
Filminstruktører fra USA
Manuskriptforfattere fra Kina
Manuskriptforfattere fra USA
Filmproducere fra Kina
Filmproducere fra USA
Personer fra Shanghai
Live in London (Judas Priest-dvd)

Live in London er en Judas Priest-dvd som blev optaget live 19. december 2001 på Brixton Academy, London og udgivet i september 2002 af SPV. Blandt dvd'ens ekstramateriale er sjældne backstage-optagelser, optagelser af lydtjek, interviews og mere.

Spor 
"Metal Gods"
"A Touch of Evil"
"Blood Stained"
"Victim of Changes"
"One on One"
"Running Wild"
"The Ripper"
"Diamonds & Rust"
"Feed on Me"
"Burn in Hell"
"Hell Is Home"
"Breaking the Law"
"Desert Plains"
"Turbo Lover"
"Painkiller"
"Electric Eye"
"United"
"Living After Midnight"
"Hell Bent for Leather"

Musikere 
Tim "Ripper" Owens – Vokal
K.K. Downing – Guitar
Glenn Tipton – Guitar
Ian Hill – Bas
Scott Travis – Trommer

Judas Priest
Musikvideoer og DVD-er
Ole Andreasen

Ole Andreasen (født 30. juli 1939 på Frederiksberg) er en dansk journalist og EU-parlamentariker.

Erhvervskarriere 
Han startede sin karriere på Vestkystens redaktion i København i 1958 og kom i 1960 til Dagbladet Børsen og senere til Kristeligt Dagblad.

Han skiftede i 1963 til TV-Aktualitetsafdelingen i Danmarks Radio.

I 1975 blev Andreasen chefredaktør for Fyns Tidende og kom i 1976 til Carlsberg-Tuborg Bryggerierne, hvor han fra informationschef steg til underdirektør og vicedirektør. Mens han var informationschef på Carlsberg, medvirkede han som tv-speaker i Olsen-banden deruda' (1977), og siden var han resumefortæller gennem alle afsnit af tv-serien Matador (1978-81).

Politisk karriere 
Ole Andreasen blev medlem af Venstre i 1975, og i perioden 1978-82 var han valgt ind i kommunalbestyrelsen i Gentofte. I 1997 blev han medlem af partiets hovedbestyrelse, og to år senere blev han opstillet og valgt som medlem af Europaparlamentet. Her sad han i en enkelt valgperiode til 2004.

Referencer

Eksterne henvisninger 
 Kort portræt på dr.dk
 

Journalister fra Danmark
Medlemmer af Europa-Parlamentet fra Danmark 1999-2004
Chefredaktører fra Danmark
Erhvervsfolk fra Danmark
Personer fra Frederiksberg
Medlemmer af Gentofte Kommunalbestyrelse
Ansatte i DR
Kommunalbestyrelsesmedlemmer fra Venstre
Zaghawa

Zaghawaerne er en afrikansk etnisk gruppe eller stamme som hovedsageligt holder til i det østlige Tchad og  det vestlige  Sudan, Darfur-provinsen inkluderet. De omtaler sig selv som berierne, men de er mere kendt som zaghawaerne, et navn de har fået af arabere i området. De har deres eget sprog, som også kaldes zaghawa. De er delvis nomader, og ernærer sig primært gennem opdræt af kvæg, kameler og får.

De har ikke så meget magt i Sudan, men de dominerer politisk i Tchad. Den tidligere præsident, Idriss Déby, og flere tidligere statsministre og andre regeringsmedlemmer i Tchad var zaghawaer. Darfur-konflikten har gjort 100.000 af dem til flygtninge i Tchad.

Referencer

Nomadiske folk
Folkeslag i Tchad
Folkeslag i Sudan
Delwa Kassiré Koumakoye

Nouradine Delwa Kassiré Koumakoye (født 31. december 1949) er en tchadisk politiker. Han er partileder for Rassemblement national pour le développement et le progrès (VIVA-RNDP), og har siden 26. februar 2007 været premierminister i Tchad. Han efterfulgte Pascal Yoadimnadji, som havde afgået med døden fire dage tidligere. Koumakoye satte sig også i regeringen i 1980'erne og tidligt i 1990'erne, og var premierminister også i perioden 6. november 1993, til 8. april 1995.

I præsidentvalget, som blev afholdt 3. maj 2006, som blev boykottet af de fleste oppositionelle, kom Koumakoye på andenplads med 15,13 % af stemmerne, langt efter Déby. 29. maj, kort tid efter det endelige valgresultat forelå, gratulerede han Déby med valgsejren. I august 2006 blev Koumakoye minister for departementet for regional planlægning, byplanlægning og boliger, en stilling han havde indtil han blev udnævnt til premierminister for anden gang i februar 2007.

Referencer 

Politikere fra Tchad
Østdansk Turisme

Østdansk Turisme er en regional turismeudviklingsfond i Region Sjælland (Sjælland, Møn og Lolland-Falster) og har som formål at udvikle og markedsføre hele Region Sjælland som rejsemål for henholdsvis ferie- og forretningsrejsende i et samarbejde med relevante turismeaktører såsom regionens turisterhverv, Region Sjælland, VisitDenmark, Wonderful Copenhagen (WOCO), Vækstforum Sjælland, vidensinstitutioner og andre offentlige samt private parter. Turismen i Region Sjælland omsatte for 7,2 milliarder kroner, hvilket skabte beskæftigelse svarende til 11.300 fuldtidsstillinger (pr. november 2006). Østdansk Turismes mission er at "gøre regionen mere kendt, at inspirere og initiere innovation, at formidle viden, kompetence og arbejde for en økonomisk, økologisk og social bæredygtig udvikling i Region Sjælland".

Fondens historie 
I foråret 2003 blev der dannet et samarbejde under navnet Østdansk Turisme mellem de to regionale turismeudviklingsselskaber i Vestsjælland og Storstrøms amter, "Turist Partner Sjælland A/S" og "Fonden Turisme Region Syd – Sjælland, Møn, Lolland-Falster", omkring fremmelse af turisterhvervet i regionen. Samarbejdet blev ledet af et koordinationsudvalg med blandt andre hotel- og kroejer Johannes Christoffersen som formand og borgmester Finn Madsen, Dragsholm Kommune som næstformand.

Den nuværende fond blev officielt stiftet i efteråret 2006 med hotel- og kroejer Johannes Christoffersen fra Menstrup Kro som formand samt borgmester Finn Madsen fra Odsherred Kommune som næstformand og fik en bestyrelse bestående af turisterhverv, VisitDenmark, kommunerne og Region Sjælland. Fondens stiftelse fandt sted i forbindelse med dannelsen af de nye danske regioner pr. 1. januar 2007 (herunder den nye sjællandske region) og erstattede de to tidligere selskaber til markedsføring af turismen i Vest- og Sydsjælland, Møn og Lolland-Falster for henholdsvis Storstrøms Amt og Vestsjællands Amt og overtog Wonderful Copenhagens rolle i forhold til Roskilde Amt. Hensigten med den nye fælles organisation, med hovedsæde i Næstved, var at samle indsatsen om at udvikle og markedsføre turismen i den nye Region Sjælland. Bestyrelsen udnævnte i efteråret 2008 lektor i Udvikling og planlægning på Roskilde Universitet (RUC), Henrik Toft Jensen, som ny formand efter at fondens første formand selv trådte tilbage.

Markedsføringsprojekter 
Det regionale turismeselskab lancerede den 21. september 2009 et markedsføringsprojekt under navnet Kongeland, hvis formål er at fremhæve de helårsturistmæssige potentialer for oplevelser og tilbud i en række danske købstæder i regionen. EU's Fond for Regionsudvikling støtter det fælles koncept, som er drevet af et samarbejde mellem Østdansk Turisme og de enkelte byer. Projektet, der løber frem til januar måned 2011, omfatter 18 købstæder beliggende i regionen Østdanmark: Køge, Maribo, Korsør, Nakskov, Nykøbing Falster, Nysted, Næstved, Præstø, Ringsted, Roskilde, Rødby, Sakskøbing, Skælskør, Slagelse, Sorø, Stege, Stubbekøbing og Vordingborg.

Referencer

Eksterne henvisninger 
 Officiel hjemmeside for Østdansk Turisme 
 Officiel hjemmeside for markedsføringsprojektet Kongeland 

Turisme i Danmark
Ole Jacobsen (radiovært)

Ole Jacobsen (født 1960 i Struer) er en dansk tv og radio-vært.

Efter at have læst musik på Aalborg Univercitetscenter, kom Ole Jacobsen til Nordisk Films interne reklameradio Radio AB i 1982. Her begyndte han sin radio karriere. 

I midten af 80'erne var han bl.a. programchef og vært for The Voice, og blev siden den første speaker for TV 2's underholdningsprogram Lykkehjulet.

Ole Jacobsen arbejdede også på TV 2-programmet Eleva2ren men skiftede i 1989 til DR, hvor han i første omgang var ansat halvandet år på DR Midt og Vest i Holstebro. Herefter kom han til det, dengang, nye P3 hvor han bl.a. lavede "Maskinen" og "Go' Morgen P3", inden han i 1997 blev fast ansat på DR-Sporten.

På DR sporten var han bl.a. med til at dække OL i Barcelona (1992), Atlanta (1996), Sydney (2000) og Athen (2004). I 2008 fungerede han desuden som kommentator ved Sejlsports konkurrencerne ved OL i Beijing, og han har også kommenteret langrend og skiskydning ved vinter OL for DRTV. 

Fra 2000 til 2012 var Ole Jacobsen morgenvært på DR P4 København, de sidste 5 år sammen med Charlotte Hagen Striib. Han har desuden været initiativtager til Løb med P4 og var fra d. 1 januar 2012 til 1 januar 2015 vært på det klassiske musikprogram på P4 "Har du hørt".

Fra 2012 og frem til 2018 fortsatte han som eftermiddagsvært på P4 København. Han har siddet i P4's playlistudvalg og bl.a produceret weekend programmerne "Hit på Hit" og "P4 og de nye sange". Desuden har han i flere omgange fungeret som filmanmelder på DR P4 og P5

Fra 2016 og frem til 2018 har han desuden lavet programmet "Cocktail" på P8 Jazz.

Fra 1. januar 2019 var han ansvarlig for 2 programmer på DR's P5. Eftermiddagsprogrammet "Studie 5" og søndagsprogrammet "Hotellet". Var i 2021 og 2022 desuden redaktør på P5.

Referencer 

Tv-værter fra Danmark
Radioværter fra Danmark
Filmkritikere fra Danmark
Ansatte ved TV 2
Ansatte i DR
Personer fra Struer
Majstang

En majstang, et majtræ eller en midsommerstang (svensk: midsommarstång) er en høj masteligende træstang som udsmykkes med løv, blomster og bånd og rejses, så man kan danse omkring den ved fejring af sommerens komme. Fejringen kan ske til pinsen eller senere. I Sverige har den efterhånden flyttet sig til midsommer (Sankthans) og er her meget udbredt i forbindelse med fejring af midsommeraften.

Majstangen har sin oprindelse i 14-1500-tallet og har bredt sig til Norden fra Tyskland. Den er mest populær i Tyskland, Sverige, Østrig, Storbritannien, Ungarn, Tjekkiet, Slovakiet, Slovenien og de svenske dele af Finland. I Danmark er traditionen veget for sankthansbålet, men navnlig i Sydhimmerland, på Strynø og Avernakø rejses majtræet efter den gamle skik i landsbyerne pinsedag.

At skikken har haft større udbredelse i Danmark, vidner stednavnet Sommerspiret (en nu nedstyrtet kridtformation på Møns Klint), oprindelig Sommerspæret, om. Dette er et dialektord for "majstang".

Siden psykoanalysens fremkomst i slutningen af 1800-tallet er det blevet en populær opfattelse, at majstangen skulle være et fallossymbol, og at den skulle være en førkristen tradition fra oldtiden. Der er intet i kulturhistoriske kilder, der støtter disse antagelser, og den etnografiske videnskab har forladt dem i 1900-tallet.

Referencer 

Folkeminde
Elfenbenskystens fodboldlandshold

Elfenbenskystens fodboldlandshold er det nationale fodboldhold i Elfenbenskysten. Landsholdet bliver administreret af Elfenbenskystens fodboldforbund, Fédération Ivoirienne de Football. Dette fodboldforbund blev stiftet i 1960, og blev medlem af FIFA samme år. Deres hjemmebane hedder Stade Félix Houphouët-Boigny med plads til 55.000 tilskuere og er beliggende i Abidjan.

Elfenbenskysten vandt i 1992 det afrikanske fodboldmesterskab African Nations Cup. Holdet kvalificerede sig til VM-slutrunden i 2006, men nåede ikke videre end gruppespillet, da holdet tabte til Argentina og Holland.

Fodboldlandshold i Afrika
Jacky Cheung

Jacky Cheung Hok Yau (trad.Kin: 張學友.Simpl. kin.: 张学友 pinyin: Zhāng xúe yǒu, født 10. juli 1961 i Hongkong) er en kinesisk popsanger og skuespiller.

I de kinesiske medier betegnes han og Aaron Kwok, Andy Lau og Leon Lai som cantopopens "Fire himmelske konger" (Four Heavenly Kings).
Han er en af de fineste sangere i den kinesiske verden, hvilket har givet ham tilnavnet "Sangens
Gud" the God of Songs (歌神).
En af hans mest kendte sange er Wen Bie 吻别 (Kysser farvel).

Eksterne henvisninger 

 Jacky Cheung – Official website
 
 

Sangere fra Kina
Skuespillere fra Kina
Personer fra Hongkong
Modelskib

Modelskibe er – i modsætning til skibsmodeller – oftest sejlende modeller. Skibsmodellernes formål er at give rederiet eller ejeren en ide om skibets udseende og dermed er skibsmodellerne ikke altid udført med stor detaljerigdom. Målet med modelskibe er, at de skal ligne de rigtige skibe mest muligt, og dermed skal alle detaljer være med og korrekt udførte. Det ultimative mål er, at modelskibe selvfølgelig kan sejle, og at de kan udføre de samme opgaver, som de rigtige skibe (fungerende kraner, ankerspil, lys i lanterner m.m.).

Modelskibe kan bygges af alle med tålmodighed, men store og komplekse modelskibe kræver erfaring. Det er ikke usædvanligt, at en modelbygger bruger fra 100 timer og op til flere tusinde timer på at lave et modelskib.

Størrelsen på modelskibe ligger på typisk ca. 50 cm til 125 cm i længden. Længden er normalt begrænset af, at modelbyggeren skal kunne håndtere sit modelskib og kunne søsætte det. Men der er modelbyggere, der har skibe, der er meget længere.

Skalamodeller
Reichenbachfall

Reichenbachfall er et spektakulært vandfald udenfor Meiringen i kantonen Bern i det centrale Schweiz. Adgang til vandfaldet kan ske fra Meiringen via kabelbanen, Reichenbachfall-Bahn, som blev åbnet den 8. juni 1899. Det er også muligt med bil eller postbus at køre op til "Hotel Zwirgi", som ligger lige ovenover vandfaldet.

Reichenbachfall består af en række fald, 7 i alt, som ligger i forlængelse af hinanden. Det øverste fald er med sine 120 m. det største. Den samlede faldhøjde er 300 m.

Sherlock Holmes 
Reichenbach-vandfaldet er kendt fra litteraturen, idet forfatteren Sir Arthur Conan Doyle lod sin fiktive detektiv Sherlock Holmes omkomme i vandfaldet efter en kamp med skurken Professor Moriarty den 4. maj 1891. Den berømmelse, som denne "fiktive-hændelse" har givet Reichenbachfall og Meiringen, har medført, at Sherlock Holmes er udnævnt til æresborger i Meiringen med dertilhørende statue på torvet.

Blandt de mange vandfald i Berner Oberland var det Reichenbachfall, der gjorde det største indtryk på Conan Doyle. Så meget, at han besluttede, at hans helt skulle dø her.

Stedet, hvorfra Holmes angiveligt skulle være styrtet i døden, er på klippesiden overfor kabelbanens øverste station. En mindeplade på stedet bærer en indskrift på engelsk, tysk og fransk: "På dette skrækindjagende sted besejrede Sherlock Holmes Professor Moriarty den 4. maj 1891".

Referencer 

Vandfald i Schweiz
Seværdigheder
Schweiz' geografi
Kanton Bern
Sherlock Holmes
Fingerprint File

"Fingerprint File" er det sidste nummer på albummet It's Only Rock 'n' Roll fra 1974, der blev skrevet af Mick Jagger og Keith Richards til bandet The Rolling Stones. 

Jagger sang og spillede sammen med Richards og Mick Taylor de elektriske guitarer, hvor Taylor spillede soloen. Derudover spillede Taylor også bass. Trommer og synthesizer blev spillet af henholdsvis Charlie Watts og Bill Wyman. Klaveret blev spillet af Nicky Hopkins, mens clavinet blev spillet af Billy Preston. Tabla spillede Charlie Jolly Kunjappu. Koret bestod af Jagger, Richards og Taylor . 

En live version af sangen findes på Love You Live, der er deres live album fra 1977.

Eksterne kilder og henvisninger 

Officiel tekst
Hør The Rolling Stones ”Fingerprint File”

Fodnote 

Rolling Stones-sange
Singler fra 1974
Jerry Stiller

Jerry Stiller (født den 8. juni 1927 i New York City, New York i USA, død 11. maj 2020) var en amerikansk skuespiller og komiker. I Danmark er han bedst kendt fra rollerne som Georges far i Seinfeld, Dougs svigerfar i Kongen af Queens og som Ballstein i Zoolander. I sine unge år var han det vi i dag kalder for stand-up-komiker.

Jerry Stiller var sammen med hustruen og kollegaen Anne Meara, far til skuespillerne Ben Stiller (som han har medvirket sammen med i filmene Zoolander, Heavyweights, Hot Pursuit og The Heartbreak Kid), og Amy Stiller.

Filmografi 

 1970 A Memory of Two Mondays
 1974 Airport 1975
 1974 The Taking of Pelham 1,2,3
 1976 Nasty Habits
 1976 The Ritz
 1980 Those Lips, Those Eyes
 1981 Madame X
 1983 The Other Woman
 1984 In Our Hands
 1985 The McGuffin
 1986 Seize the Day
 1987 Nadine
 1987 Hot Pursuit
 1988 Hairspray
 1989 That's Adequate
 1991 Highway to Hell
 1991 Women and Men: In Love There are No Rules.
 1993 The Pickle
 1993 Seinfeld
 1995 Heavyweights
 1997 Subway Stories
 1997 Stag
 1997 The Deli
 1997 Camp Stories
 1998 Kongen af Queens
 1998 Die Story Von Monty Spinnerratz
 1999 Robbie the Reindeer: Hooves of Fire
 1999 A Fish in the Bathtub
 1999 The Suburbans
 2000 Chump Change
 2000 My 5 Wives
 2000 The Independent
 2001 On the Line
 2001 Zoolander
 2002 Robbie the Reindeer: Legend of the Lost Tribe
 2002 Keeping it Real: The Adventures of Greg Walloch
 2002 Serving Sara
 2003 Bitter Jester
 2003 Disney's Teacher's Pet
 2004 The Lion King (IMAX)
 2007 Hairspray (2007)
 2007 The Heartbreak Kid (2007)

Referencer

Eksterne henvisninger 

 

Skuespillere fra New York
Personer fra New York City
Jøder fra USA
Kate Beckinsale

Kathrin Romany Beckinsale , (26. juli 1973), er en engelsk skuespillerinde mest kendt for sine roller i Pearl Harbor (2001) og Underworld (2003).

Filmography

Film

Video Games

Referencer

Eksterne henvisninger 

 

Skuespillere fra England
Resocialisering

At resocialisere betyder at hjælpe nogen med at genetablere en normal tilværelse i samfundet, f.eks. personer der har været i fængsel.

Samfund
Sergej Avdejev

Sergej Vasiljevitj Avdejev (Сергей Васильевич Авдеев, født den 1. januar 1956) er en tidligere russisk kosmonaut.

Avdejev blev født i Tjapajevsk, Samara oblast (tidligere Kujbysjev Oblast), Russiske SFSR. Han blev færdiguddannet fra Moskvas fysik-ingeniør-institut i 1979 som ingeniør-fysiker. Fra 1979 til 1987 arbejde han som ingeniør for RKK Energia, som er et selskab der udvikler rumskibe. Derfra blev han udvalgt til at være kosmonaut den 26. marts 1987. Hans grundlæggende træning som kosmonaut foregik fra december 1987 til juli 1989. Han trak sig tilbage som som kosmonaut den 14. februar 2003.

Avdejev har i 1993, 1995 og 1998 fløjet ud i rummet og har i alt været i omløb omkring Jorden i 747,59 dage, hvor han har ophold sig på rumstationen MIR. Han har rejst utrolige 11.968 gange rundt om Jorden, hvilket er omkring 515.000.000 kilometer. I august 2005 blev denne rekord overgået af Sergej K. Krikaljov. Avdejev har derudover været været på rumvandring i sammenlagt 42 timer og 2 minutter.

Kosmonauter fra Rusland